#### LĒMUMA PROJEKTS

  2024. gada \_\_. \_\_\_\_\_\_\_\_\_\_\_ Lēmums Nr.\_\_ (prot. Nr.\_\_\_,\_\_\_.§)

**Par grozījumiem Daugavpils pilsētas domes 2021.gada 23.septembra noteikumos Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli”**

Pamatojoties uz Pašvaldību likuma 10.panta pirmās daļas pirmo teikumu, Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu, ņemot vērā Daugavpils valstspilsētas pašvaldības domes Finanšu komitejas 2024.gada \_\_\_.\_\_\_\_\_\_ atzinumu, **Daugavpils valstspilsētas pašvaldības dome nolemj:**

Izdarīt Daugavpils pilsētas domes 2021.gada 23.septembra noteikumos Nr.5 “Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli”, kas apstiprināti ar Daugavpils domes 2021.gada 23.septembra lēmumu Nr.604, šādus grozījumus:

1. Aizstāt noteikumu tekstā vārdus “Finanšu nodaļa” (attiecīgā locījumā) ar vārdiem “Finanšu departaments” (attiecīgā locījumā).
2. Aizstāt 5.punktā vārdus “Daugavpils dome” ar vārdiem “pašvaldības dome”
3. Aizstāt 7.punktā vārdus “pašvaldības Vispārējā nodaļa” ar vārdiem “pašvaldības iestādes “Daugavpils pašvaldības centrālā pārvalde” (turpmāk – DPCP) Administratīvais departaments”.
4. Aizstāt 8.punktā vārdu „pašvaldības” ar saīsinājumu “DPCP”.
5. Papildināt 13.punktu aiz vārda “iestādes” ar vārdiem “vadītājs un Finanšu departamenta budžeta ekonomists”.
6. Izteikt 14.punktu šādā redakcijā:

“14. Finanšu departamenta budžeta ekonomisti veic iestādes ieņēmumu un izdevumu tāmju projektu ievadi vienotajā pašvaldības budžeta plānošanas un pārvaldības lietojumprogrammā BUDŽETS.”.

1. Svītrot 15.,16.,27.,28.punktu.
2. Izteikt 36.punktu šādā redakcijā:

“36. Norēķinu kontu turētājs Valsts kasē un kredītiestādēs ir pašvaldība.”.

1. Svītrot 37.punktā vārdu „iestādes”.
2. Izteikt 38.punktu šādā redakcijā:

“38. Iestāžu maksājumus, ieņēmumu un izdevumu uzskaiti, pārskatu sagatavošanu un datu ievadi Valsts kases pārskatu sistēmā veic DPCP Centralizētā grāmatvedība.”.

1. Izteikt 39.punktu šādā redakcijā:

“39. Darījumu attaisnojuma dokumentus saskaņo iestādes atbildīgais darbinieks, Finanšu departamenta budžeta ekonomists pārbauda atbilstību plānam un norāda uzskaites dimensiju maksājumu veikšanai.”.

1. Izteikt 40.punktu šādā redakcijā:

“40. Finanšu departaments seko pašvaldības budžeta izpildei, un ieņēmumu neizpildes gadījumā nosaka izdevumu prioritātes un informē DPCP Centralizēto grāmatvedību.”.

1. Svītrot 42.punktu.
2. Svītrot 43.punktā vārdus „iestāžu kontos esošo”.
3. Svītrot 44.punktu.
4. Svītrot 46.punkta otrajā teikumā vārdus “un Finanšu nodaļas darbinieks pārbauda aprēķinu pareizību un atbilstību klasifikācijai”.

Daugavpils valstspilsētas pašvaldības domes priekšsēdētājs A.Elksniņš